钦定古今图书集成/明伦汇编/氏族典/第335卷 > 刘行本
## 钦定古今图书集成/明伦汇编/氏族典/第335卷 > 刘行本

按《隋书刘行本传》：“行本，沛人也。父瓌，仕梁，历职清显。
行本起家武陵国常侍，遇萧修以梁州北附，遂与叔
父璠同归于周，寓居京兆之新丰，每以讽读为事。宇
文护引为记室。武帝亲总万几，转御正中士，累迁掌
朝下大夫。及宣帝嗣位，多失德，行本切谏忤旨，出为
河内太守。高祖践阼，征拜谏议大夫。未几，迁黄门侍”
郎，在职数年，拜太子左庶子，以本官领《大兴令》，权贵
惮其方直，无敢至门者。未几，卒官。